Sonny Bono

Salvatore Philip «Sonny» Bono (født 16. februar 1935 i Detroit i Michigan, død 5. januar 1998 i South Lake Tahoe i California) var en amerikansk sanger, skuespiller og politiker.

Bono gikk på high school i Inglewood i California. Han innledet sin karriere i musikkindustrien som en altmuligmann for Phil Spector tidlig på 1960-tallet.

I årene 1964 til 1975 var han gift med Cher og de utgjorde sammen duoen Sonny & Cher som hadde en av sine største hits med sangen «I Got You Babe». I 1969 fikk de datteren Chastity, og de laget en film med det samme navnet. Etter skilsmissen og oppløsning av duoen, gjorde han et mislykket forsøk på solokarriere. Utover på 1980-tallet hadde han en del vellykkede jobber som skuespiller, blant annet i John Waters Hairspray.

Bono innledet senere en politisk karriere for Det republikanske parti og var først ordfører i Palm Springs i California, og satt deretter i Representantenes hus som representant fra sitt distrikt i California fra 3. januar 1995 og fram til sin død.

Sonny Bono omkom i en ski-ulykke 5. januar 1998.

Filmografi 
Kinofilm
 1967 – Good Times
 1969 – Chastity
 1979 – Flukten til Athena
 1982 – Hjelp vi flyr igjen
 1988 – Hairspray

TV-serier
1973 - 1978 - The Six Million Dollar Man
1976 - 1981 - Charlie’s Angels
1977 - 1984 - Fantasy Island
1977 - 1986 - The Love Boat
1977 - 1983 - CHiPs

Referanser

Eksterne lenker 
 
 
 
 

Musikere fra USA
Skuespillere fra USA
Kongressrepresentanter fra California
Personer fra Inglewood
Personer fra Detroit
Personer fra USA av italiensk opphav
Dødsfall i skiulykker